**AGENȚIA PENTRU PROTECȚIA MEDIULUI MEHEDINTI**

Nr. ................ / ....................

**Decizia etapei de încadrare**

Proiect

Ca urmare a solicitării de emitere a acordului de mediu adresate de **Oraș Strehaia**, cu sediul în localitatea Strehaia, str. Republicii, nr. 124, județul Mehedinți, prin reprezentant – Primar – Giura Ion, înregistrată la APM Mehedinţi cu nr. 3542 din 12.03.2024 și completări înregistrare cu nr. 5612 din 16.04.2024, în baza Legii nr. 292/2018 privind evaluarea impactului anumitor proiecte publice şi private asupra mediului şi a Ordonanţei de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. 49/2011, cu modificările şi completările ulterioare, autoritatea competentă pentru protecţia mediului APM Mehedinţi decide, ca urmare a consultărilor desfăşurate în cadrul şedinţei Comisiei de analiză tehnică din data de 25.04.2024 că proiectul "**Realizarea și** **extinderea forajelor de alimentare cu apă potabilă și înființarea stațiilor de tratare de apă potabilă pentru rețelele de distribuție ale localităților Lunca Banului, Stâncești, Slătinicul Mare și Slătinicul Mic, județul Mehedințiîn Satul Broșteni și Lupșa de Sus, Comuna Broșteni, județul Mehedinți**" propus a fi amplasat în intravilanul localității Lunca Banului, oraș Strehaia, extras CF nr. 52249 UAT Strehaia, judeţul Mehedinţi;

- nu se supune evaluării impactului asupra mediului.

Justificarea prezentei decizii:

I. Motivele pe baza cărora s-a stabilit necesitatea neefectuării evaluării impactului asupra mediului sunt următoarele:

1. Caracteristicile proiectului:

a) proiectul se încadrează în prevederile Legii nr.292/2018 privind evaluarea impactului anumitor proiecte publice şi private asupra mediului, anexa nr. 2, pct. 13 lit a) - "orice modificări sau extinderi, altele decât cele prevăzute la pct. 24 din anexa nr. 1, ale proiectelor prevăzute în anexa nr. 1 sau în prezenta anexă, deja autorizate, executate sau în curs de a fi executate, care pot avea efecte semnificative negative asupra mediului";

b) dimensiunea și concepția întregului proiect: titularul propune prin acest proiect construire unei stații de pompare și clorinare situată în intravilanul localității Lunca Banului, Strehaia în amplasamentul existent al gospodăriei de apă din Lunca Banului.

Situația actuală – în localitățile Lunca Banului și Stâncești rețelele de distribuție sunt în curs de execuție fapt pentru care se impune realizarea unei stații de pompare și clorinare.

Construirea unei stații de pompare și clorinare – cu o suprafață de 117,10 mp, situată în localitatea Lunca Banului, oraș Strehaia, județul Mehedinți.

Construcția cu regim de înălțime sobsol+parter, având suprafața de 40,10 mp – va prezenta o formă dreptunghiulară în plan cu dimensiunile 4,60m x 9,00m.

Din punct de vedere funcțional aceasta este alcătuită din spațiul de pompare cu o înălțime liberă de 5,40 m cu acces din exterior prin intermediul unui hol cu o scară interioară ce face legătura dintre cota parterului (+0,00) și cota subsolului (-2,80).

În corpul clădirii mai există un vestiar, grup sanitar și un spațiu de clorinare care are acces dinspre partea nordică a clădirii.

Cracteristici tehnice, funcționale și tehnologice

Stația de tratare s-a dimensionat la Qmax=10 mc/h și are ca scop eliminarea amoniului din apă, reducerea concentrației substanțelor organice, eliminarea gustului și a mirosurilor neplăcute a apei și dezinfecția bacteriologică. La baza acestei dimensionări au stat buletinele emise de ECOIND București.

Procesul de tratare a apei va avea următoarele etape: apa va fi pompată din foraj într-un bazin de reacție de 20 mc.

Înainte de bazin se va face o preclorinare pentru eliminarea amoniului. Din bazinul de reacție se va extrage apa cu ajutorul unui grup de pompare care va asigura presiunea de lucru pentru etapa următoare de tratare.

Filtrarea apei se va face pe filtru cu pat de cărbune activ care este destinat îndepărtării compușilor secundari ai reacției cu clorul, îndepărtarea substanțelor organice și clorului rezidual (nereacționat) din apă, precum și pentru îmbunătățirea culorii, gustului și mirosului apei.

După trecerea apei prin filtru, înainte de a ajunge în rezervorul de înmagazinare existent se va face o postclorinare cu scopul de dezinfecție de siguranță a apei. Acest lucru se realizează cu o pompă dozatoare care injectează clor lichid în funcție de valoarea debitului de apă.

Ținând cont de faptul că în tinpul de stagnare a apei în rezervorul de înmagazinare poate varia și exista posibilitatea ca și cantitatea de clor să nu mai fie în parametrii conform normativelor în vigoare, pe conducta de distribuție se va monta un sistem de analiză clor rezidual care va fi compus dintr-o pompă de prelevare probă de apă pentru analiză și un analizor de clor rezidual cu controler de proces.

Sisteme/conexiune auxiliare pentru stația de tratare vor fi: pompa spălare inversă, preaplin rezervor vidanjabil 20 mc.

Stația de tratare s-a dimensionat la un debit maxim Qmax=10 mc/h cu regim de funcționare 365 zile/an, 24 ore/zi.

Echipamente

Sistem de preclorinare compus din:

Pompă de dozare cu membrană și comandă electronică – pompa dozatoare poate fi montată pe un perete sau suprafață orizontală (pe vasul de stocare) prin intermediul suportului special. Pompa este echipată cu fitinguri și tuburi pentru aspirație și injecție, șuruburi de fixare. Frecvență impulsuri N=300 imp/min.

Contor cu impulsuri pentru comanda pompei doozatoare – contor DN50mm cu vizualizare directă în mc a volumului de apă, completat cu un sistem generator de impulsuri pentru comanda pompei dozatoare, debit nominal Qn=15 mc/h, debit maxim Qmax=30 mc/h.

Vas stocare soluție V=250 l. Vasul de stocare fiind un recipient din polietilenă care are o construcție specială perfect adaptată pentru montarea unei pompe dozatoare.

Bazin de reacție V=20 mc. Acest rezervor este destinat stocării apei brute clorinate pentru definitivarea reacțiilor chimice dintre clor și poluanții din apă. Rezervorul este prevăzut la partea superioară cu o gură de vizitare cu capac și sistem de aerisire. Deasemenea bazinul de reacție este prevăzut cu un sistem de închidere format dintr-un senzor de nivel ce comandă sistemul de alimentare cu apă brută și cu un senzor de nivel destinat protecției grupului de pompare la lipsa apei (grupul de pompare este complet oprit când nu există apă în rezervor pentru a nu funcționa în gol); dimetru =2200mm, capacitate=20 mc.

Grup de pompare cu două pompe orizontale (1A+1R), debit grup: 2x11 mc/h, înălțime pompare: 35 mCA, putere instalată: 2x3,5 KW.

Filtru automat – cu pat de cărbune activ realizează purificarea apei prin trecerea acesteia prin pat filtrant dintr-un strat de cărbune activ așezat peste un strat de nisip selectat.

Aceste filtre sunt sunt folosite pentru a îndepărta substanțele organice, clorul rezidual din apă și pentru a îmbunătăți gustul, culoarea și mirosul apei.

Filtrele automate cu pat de cărbune activ au o structură robustă, corpul lor fiind format dintr-un recipient de polietilenă armat cu fibră de sticlă având montat la partea superioară o valvă automată cu afișaj digital. Această valvă automată realizează cicluri complete de lucru în trei faze: filtrare, spălare inversă, clătire, presiunea de lucru: 2,0-6,0 bar, consum de apă la spălare inversă: 6,5 mc, timp de contact: 2 min.

Sistem de postclorinare – compus din:

Pompa de dozare cu membrană și comandă electronicaă – ce poate fi montată pe un perete sau suprafață orizontală (pe vasul de stocare) prin intermediul suportului special. Pompa este echipată cu fitinguri și tuburi pentru aspirație și injecție, șuruburi de fixare, frecvență impulsuri N=300 imp/min.

Contor cu impulsuri pentru comanda pompei dozatoare – contor Dn 50 mm cu vizualizare directă în mc a volumului de apă, completat cu un sistem generator de impulsuri pentru comanda pompei dozatoare, debir nominal Qn=15 mc/h, debit maxim Qmax=30 mc/h.

Vas stocare soluție – recipient din polietilenă cu o construcție specială perfect adaptată la montarea unei pompe dozatoare, volum V=250 l.

Container monocompartimentat fără podea – dimensiuni exterioare lungime/lățime/înălțime: 6000 x 2430 x 2700 mm. Structura – cadru de oțel îmbinat cu piese de colț sistem ISO Container, acoperișul – panouri sandwich 40 mm grosime din spumă poliuretanică, pereți - panouri sandwich 40 mm grosime din spumă poliuretanică, o ușă exterioară, o fereastră, un convector electric termostat (2000 W).

Sistem analiză clor rezidual apă ieșire rezervor – pompă prelevare probă de apă pentru analiză – electropompă monobloc cu rotorul conectat direct la motor, debit Q=0,5 mc/h, înălțime refulare H=30mCA, putere 0,5 KW. Analizor clor rezidual în apă – montat pe conducta de distribuție, alcătuit din: celula de măsurare a clorului rezidual cu dispozitiv "debit constant", controler de proces.

Sisteme/conexiune auxiliare pentru stația de tratare – pentru amplasarea containerului metalic în care se vor adăposti echipamentele de tratare s-a propus o platformă betonată cu o bordură de înălțare de 30 cm cu următoarele dimensiuni în plan L x l=6,90m x 3,76 m. Având în vedere că în zona gospodăriei de apă Lunca Banului nu există rețea de canalizare menajeră, s-a prevăzut un bazin etanș vidanjabil de 20 mc în imediata apropiere a stației de tratare în care se va descărca apa menajeră provenită din spălarea filtrului și preaplinul bazinului de reacție. Acest bazin se va vidanja prin grija periodică a beneficiarului. Atât bazinul de reacție cât și bazinul etanș vidanjabil pentru ape uzate menajere vor fi amplasate pe o placă de beton cu dimensiunile de 7,00 m x 3,50 m x 0,30 m. De acastă placă se vor lesta bazinele, cu ajutorul unor platbande fixate în beton cu ancore conexpand. Apa necesară pentru spălarea filtrului din conducta de legătură dintre rezervorul de înmagazinare existent și stația de pompare existentă. Conectarea se va face cu ajutorul unui cămin din beton Dn=100 mm și un teu redus PEHD, Dn=110/175 mm.

c) cumularea cu alte proiecte: reprezintă o modernizare a sistemului de alimentare cu apă existent;

d) utilizarea resurselor naturale, în special a solului, a terenurilor, a apei şi a biodivesităţii:

se folosește apă, pământ, combustibili  pentru utilaje, uleiuri, etc. achiziționate de la firme autorizate;

e)cantitate și tipurile de deșeuri generate/gestionate:

- proiectul va genera deşeuri  fără caracter periculos  în etapa de execuţie, deşeuri menajere.

f) poluarea și alte efecte negative:

* AER: pe perioada execuţiei lucrărilor, sursele de poluare a aerului atmosferic sunt reprezentate de:
* transport materii prime, materiale, scule, muncitori – generează emisii slabe de praf în atmosferă – emisii specifice arderilor motoarelor cu combustie internă și realizarea proiectului propriu-zis;
* pe perioada de funcţionare – nu este cazul.
* APĂ:pe perioada execuției sursele de poluare ale emisarului/pânzei freatice pot fi poluări accidentale cu produse petroliere sau uleiuri minerale provenite de la utilajele de execuție;
* pe perioada de funcţionare – nu este cazul;
* SOL: în timpul perioadei de execuţie, solul ar putea fi poluat fie local, fie pe zone restrânse cu poluanţi de natura produselor petroliere sau uleiurilor minerale provenite de la utilajele de execuţie;
* pe perioada de funcţionare – nu este cazul;
* ZGOMOT:zgomotul și alte surse de disconfort pot apărea de la utilaje doar în timpul executării proiectului;

g) riscurile de accidente majore și/sau dezastre relevante pentru proiectul în cauză, inclusiv cele cauzate de schimbările climatice conform informațiilor științifice: nu este cazul. Datorită dimensiunilor proiectului nu se vor degaja cantități notabile de gaze cu efect de seră;

h)riscurile pentru sănătatea umană: la faza de implementare a proiectului nu sunt identificate riscuri pentru sănătatea umană, conform punctului de vedre exprimat de online în data de 22.04.2024 de Direcția de Sănătate Publică Mehedinți.

2.Amplasarea proiectului:

a) utilizarea actuală și aprobată a terenurilor: terenul pe care se va implementa proiectul este

teren din domeniul public al localității Lunca Banului – oraș Strehaia;

1. bogăția, disponibilitatea, calitatea și capacitatea de regenerare relative ale resurselor naturale (inclusiv solul, terenurile, apa și biodiversitatea) din zonă și din subteranul acesteia –   proiectul va utiliza în cantităţi limitate - combustibili  pentru utilaje, pământ, apă, etc. - în etapa de realizare a proiectului;
2. capacitatea de absorbţie a mediului natural:

1.zone umede, zone riverane, guri ale râurilor: nu este cazul;

2.zone costiere și mediul marin: nu este cazul;

3.zonele montane și forestiere: nu este cazul;

4.arii naturale protejate de interes național, comunitar, internațional: amplasamentul pe care urmează să se realizeze proiectul se află situat în afara oricărei arii naturale protejate – conform punctului de vedere nr. 121/14.03.2024 emis de Biroul Calitatea Factorilor de Mediu din cadrul Agenției pentru Protecția Mediului Mehedinți;

5.zone clasificate sau protejate conform legislațieiîn vigoare: nu este cazul;

6.zonele în care au existat deja cazuri de nerespectare a standardelor de calitate a mediului prevăzute de legislația națională și la nivelul Uniunii Europene și relevante pentru proiect sau în care se consideră că există astfel de cazuri: nu este cazul.

7.zonele cu o densitate mare a populației: lucrările se vor realiza în intravilanul localității Lunca Banului – într-o zonă slab populată;

8.peisajele și situri importante din punct de vedere istoric, cultural sau arheologic:conform punctului de vedere emis online în data de 19.04.2024 emis de Direcţia Județeană pentru Cultură Mehedinţi – nu este necesară procedura de avizare.

3.Tipurile și caracteristicile impactului potențial:

1. importanța și extinderea spațială a impactului: proiectul va avea impact local, numai în zona de lucru, şi numai în perioada de execuție ;
2. natura impactului:

* la faza de execuție sursele de poluare vor avea un impact minor asupra aerului din cauza emisiilor de particule în suspensie, operaţiunile de realizare a proiectului, emisii de poluanți specifici gazelor de eșapament rezultate de la utilajele și de la vehiculele pentru transportul materialelor,
* de asemenea la faza de execuție a proiectului, impactul asupra factorului de mediu sol/subsol şi apă - va fi unul nesemnificativ eventuale poluări accidentale ale solului cu produse petroliere provenite de la utilaje, stocarea necontrolată a deșeurilor, a materiilor prime, etc;
* la implementarea proiectului sursele potențiale de zgomot sunt lucrările propriuzise de realizare a proiectului, transportul materialelor;

1. natura transfrontieră a impactului – nu este cazul;
2. intensitatea şi complexitatea impactului – în faza de realizare a proiectului, impactul este nesemnificativ în cazul în care se respectă toate condiţiile de realizare ale acestuia;
3. probabilitatea impactului – redusă, atât pe perioada de execuţie cât şi în perioada de funcţionare dacă se respectă condițiile din prezentul acord ;
4. debutul, durata, frecvenţa şi reversibilitatea preconizate ale impactului – durata aproximativă a implementării proiectului și implicit a impactului asupra mediului este evaluată la aproximativ 8 luni – 4 luni procedură de pregătire proiect tehnic, obținere avize/acorduri, autorizație de construire, licitație și 4 luni durata de execuție și darea în folosință;
5. cumularea impactului cu impactul altor proiecte existente și/sau aprobate: proiectul reprezintă o extindere a alimentării cu apă existente;
6. posibilitatea de reducere efectivă a impactului: se vor respecta condiţiile de realizare impuse prin prezentul act.
7. observații din partea publicului: pe perioada parcurgerii etapei de încadrare nu au fost observații din partea publicului (au fost publicate anunțuri – anunț de solicitare acord de mediu -în ziarul Obiectiv Mehedințean (18.04.2024), anunț solicitare acord de mediu - la sediul Primăriei Strehaia (nr. 7797 din 18.04.2024), anunț pentru luarea deciziei etapei de încadrare – în publicația ziarul Obiectiv Mehedințean (26.04.2024), anunț pentru luarea deciziei etapei de încadrare – la sediul Primăriei Strehaia (nr. ……./26.04.2024) și pe site-ul Agenției pentru Protecția Mediului Mehedinți- anunt solicitare acord de mediu și memoriu titular – postat în data de 17.04.2024 și anunț luarea deciziei etapei de încadrare și draftul deciziei etapei de încadrare – postat în data de 26.04.2024.

II. Motivele pe baza cărora s-a stabilit necesitatea neefectuării evaluării adecvate sunt următoarele:

- proiectul nu intră sub incidenţa art.28 din O.U.G. nr.57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările și completările ulterioare, aprobată prin Legea nr.49/2011, conform punctului de vedere nr. 121 din 14.03.2024 emis de Biroul Calitatea Factorilor de Mediu din cadrul Agenției pentru Protecția Medilui Mehedinți - deoarece acesta urmează a se realiza în afara oricărei arii naturale protejate.

III. Motivele pe baza cărora s-a stabilit necesitatea neefectuării evaluării impactului asupra corpurilor de apă – pentru acest proiect s-a obţinut avizul de gospodărire a apelor nr.16 din 25.03.2024, emis de A.N.A.R. – Serviciul de Gospodărire a Apelor Mehedinți.

**Realizarea acestui proiect se va face cu respectarea următoarelor condiții :**

**a). pentru factorul de mediu apă:**

-în perioada de execuţie a proiectului se va delimita foarte bine zona de lucru şi se va evita ocuparea, suplimentarea sau lărgirea frontului de lucru în afara amplasamentului;

- pentru personalul care va realiza proiectul - apa potabilă va fi procurată din surse controlate iar grupul sanitar (toaletă ecologică) se va vidanja numai cu societăți autorizate;

- lucrările se vor executa numai pe terenuri reglementate din punct de vedere juridic;

- nu vor fi evacuări de ape uzate în corpurile de apă;

- pe amplasament se vor regăsi substanțe absorbante destinate poluărilor accidentale;

- se vor amenaja corespunzător organizările de șantier - spațiile de depozitare materii prime/materiale/unelte/parcare utilaje – acestea se vor impermeabiliza/umecta/acoperi;

- lucrările proiectate se vor corela funcțional sub aspect hidrotehnic cu lucrările existente;

-să aducă la cunoștința S.G.A. Mehedinți data începerii lucrărilor cu 10 zile înainte de aceasta și la finalizarea acestora;

- avizul de gospodărire a apelor își menține valabilitatea pe toată durata de realizare a lucrărilor, dacă execuția acestora a început la cel mult 24 luni de la data emiterii acestuia și dacă au fost respectate prevederile înscrise în aviz; în caz contrar avizul își pierde valabilitatea;

**b). pentru factorul de mediu aer:**

-la implementarea proiectului se vor folosi utilaje periodic verificate tehnic, de generație recentă, dotate cu sisteme catalitice de reducere a poluanților;

-transportul de materiale se va face pe trasee optime;

-reducerea vitezei de circulație;

-măsuri pentru reducerea emisiilor de noxe toxice prin: menținerea utilajelor și mijloacelor de transport în stare tehnică corespunzătoare, impunerea de restricții de viteză pentru mijloacele de transport;

-pentru realizarea investiției se vor utiliza doar căile de acces existente iar transportul materialelor se va face respectându-se graficul de lucrări în sensul limitării traseului şi programului de lucru în scopul evitării creeării de disconfort de orice fel locuitorilor din zonă și pentru evitarea degradării căilor de acces;

- nu se vor bloca căile de acces cu materii prime/auxiliare/materiale/scule/utilaje /organizări de șantier;

**c). pentru factorul de mediu sol:**

-în perioada de execuție a investiției pot apărea accidental poluări ale solului prin pierderea de carburanți, uleiuri/combustibili de la utilajele folosite, fapt pentru care se vor lua măsuri de asigurare a substanțelor absorbante pe amplasament; orice schimb de ulei/piese/reparaţii în incinta amplasamentului este interzisă – aceste operaţiuni – în cazul în care se impun - se vor realiza doar în locuri special amenajate la societăţile autorizate în acest sens; alimentarea utilajelor se va face în stațiile autorizate de distribuție carburanți, în caz contrar se va amenaja un loc special impermeabilizat și se vor folosi cisterne/recipienți etanși în vederea evitării poluării solului cu carburanți;

- nu se vor amenaja depozite de combustibili/uleiuri/substanțe periculoase pe amplasament;

-după terminarea lucrărilor suprafața ocupată – va fi adusă la starea iniţială;

**d)**.**pentru factorul de mediu zgomo**t:

-investiția se va realiza doar in timpul zilei fără a se creea disconfort fonic populației și cu respectarea programului de odihnă al acesteia; se vor folosi doar căile de acces existente iar tonajul utilajelor se va adapta tipului de drum folosit; se vor folosi amortizoare de zgomot pentru utilajele generatoare de zgomot;

**e). gospodărirea deșeurilor rezultate pe amplasament**:

-deşeurile menajere vor fi depozitate controlat, în locuri bine stabilite şi amenajate corespunzător prevederilor în vigoare şi a unei depozitări temporare în pubele destinate fiecărui tip de deşeu în parte.

-deşeurile menajere vor fi preluate de către un operator de salubritate zonală, autorizat pentru activităţi precum colectarea, sortarea, transportul şi depozitarea deşeurilor menajere/reciclabile – până la predarea acestora către operator se vor amenaja locuri speciale pentru depozitarea temporară a acestora;

-este interzisă depunerea şi acumularea de deşeuri menajere în locuri neconforme şi necontrolat; nu se vor creea stocuri de deșeuri în vederea evitării creeării oricărui fel de disconfort locuitorilor din zonă ;

-după executarea lucrărilor de investiţii amplasamentul va fi adus la starea iniţială; este interzis să se abandoneze orice tip de deşeu (menajer şi din construcţie)/materii prime/auxiliare/pământ poluat etc. pe amplasament sau în vecinatatea acestuia după executarea lucrărilor.

Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.

La finalizarea lucrărilor se va notifica Agenţia pentru Protecţia Mediului Mehedinţi - în vederea verificarii realizarii proiectului în conformitate cu cerinţele legale şi cu condiţiile din prezentul act şi intocmirii procesului verbal de constatare a respectării tuturor condiţiilor impuse, proces-verbal care va face parte din procesul-verbal de recepţie la terminarea lucrărilor.

După finalizarea lucrărilor și înainte de funcnționare se va solicita autorizație de mediu/revizuirea autorizației de mediu deținute.

Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările şi completările ulterioare.

Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanţei de contencios administrativ competente, persoanele prevăzute la art. 21 din Legea nr.292/2018 privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice şi private asupra mediului şi ale Legii nr. 554/2004, cu modificările şi completările ulterioare.

Director Executiv,

Dragoș Nicolae TARNIȚĂ

|  |  |  |  |
| --- | --- | --- | --- |
| Nume și Prenume | Funcția | Data | Semnătura |
| Avizat: Claudia LOHON | Șef Serviciu AAA | ...................2024 |  |
| Întocmit: Amalia EPURAN | Consilier sup.AAA | ....................2024 |  |